nibzard/narodne-novine-full-text-markdown huggingface dataset:
## Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

### NN 113/2014 (25.9.2014.), Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

MINISTARSTVO ZNANOSTI, OBRAZOVANJA I SPORTA

2166

Na temelju članka 6. stavka 4. Zakona o strukovnom obrazovanju (»Narodne novine«, broj 30/2009) ministar znanosti, obrazovanja i sporta donosi

ODLUKU

O DONOŠENJU STANDARDA KVALIFIKACIJE ZA STJECANJE STRUKOVNE KVALIFIKACIJE TEHNIČAR ZA BRODOSTROJARSTVO U OBRAZOVNOM SEKTORU STROJARSTVO, BRODOGRADNJA I METALURGIJA

I.

Ovom odlukom donosi se standard kvalifikacije za stjecanje strukovne kvalifikacije TEHNIČAR ZA BRODOSTROJARSTVO u obrazovnom sektoru STROJARSTVO, BRODOGRADNJA I METALURGIJA.

II.

Standard kvalifikacije za stjecanje strukovne kvalifikacije TEHNIČAR ZA BRODOSTROJARSTVO u obrazovnom sektoru STROJARSTVO, BRODOGRADNJA 1 METALURGIJA, sastavni je dio ova odluke.

III.

Ova odluka stupa na snagu prvog dana od dana objave u »Narodnim novinama«, a primjenjivat će se na učenike koji su prvi razred srednje škole upisali počevši od školske godine 2014./2015.

Klasa: 602-03/14-05/00091

Urbroj: 533-25-14-0004

Zagreb, 8. rujna 2014.

Ministar

prof. dr. sc. Vedran Mornar, v. r.

****[****STANDARD KVALIFIKACIJE**  **TEHNIČAR ZA BRODOSTROJARSTVO****](dodatni/433123.pdf)****

113 25.09.2014 Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda kvalifikacije za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

Odluka, NN 113/2014-2166
## Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

### NN 113/2014 (25.9.2014.), Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

MINISTARSTVO ZNANOSTI, OBRAZOVANJA I SPORTA

2167

Na temelju članka 6. stavka 4. Zakona o strukovnom obrazovanju (»Narodne novine«, broj 30/2009) ministar znanosti, obrazovanja i sporta donosi

ODLUKU

O DONOŠENJU STANDARDA ZANIMANJA ZA STJECANJE STRUKOVNE KVALIFIKACIJE TERNIČAR ZA BRODOSTROJARSTVO U OBRAZOVNOM SEKTORU STROJARSTVO, BRODOGRADNJA I METALURGIJA

I.

Ovom odlukom donosi se standard zanimanja za stjecanje strukovne kvalifikacije TEHNIČAR ZA BRODOSTROJARSTVO u obrazovnom sektoru STROJARSTVO, BRODOGRADNJA I METALURGIJA.

II.

Standard zanimanja za stjecanje strukovne kvalifikacije TEHNIČAR ZA,

BRODOSTROJARSTVO u obrazovnom sektoru STROJARSTVO, BRODOGRADNJA I METALURGIJA, sastavni je dio ove odluke.

III.

Ova odluka stupa na snagu prvog dana od objave u Narodnim novinama, a primjenjivat će se na učenike koji su prvi razred srednje škole upisati počevši od školske godine 2014./2015.

Klasa: 602-03/14-05/00091

Urbroj: 533-25-14-0003

Zagreb, 8. rujna 2014.

Ministar

prof. dr. sc. Vedran Mornar, v. r.

**[**STANDARD ZANIMANJA
TEHNIČAR ZA BRODOSTROJARSTVO**](dodatni/433124.pdf)**

113 25.09.2014 Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

113 25.09.2014 Odluka o donošenju standarda zanimanja za stjecanje strukovne kvalifikacije tehničar za brodostrojarstvo u obrazovnom sektoru strojarstvo, brodogradnja i metalurgija

Odluka, NN 113/2014-2167
## Odluka o zabrani novog zapošljavanja državnih službenika i namještenika u tijelima državne uprave, stručnim službama i uredima Vlade Republike Hrvatske

### NN 114/2014 (26.9.2014.), Odluka o zabrani novog zapošljavanja državnih službenika i namještenika u tijelima državne uprave, stručnim službama i uredima Vlade Republike Hrvatske

VLADA REPUBLIKE HRVATSKE

2169

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 25. rujna 2014. godine donijela

ODLUKU

O ZABRANI NOVOG ZAPOŠLJAVANJA DRŽAVNIH SLUŽBENIKA I NAMJEŠTENIKA U TIJELIMA DRŽAVNE UPRAVE, STRUČNIM SLUŽBAMA I UREDIMA VLADE REPUBLIKE HRVATSKE

I.

Zabranjuje se novo zapošljavanje državnih službenika i namještenika u tijelima državne uprave, stručnim službama i uredima Vlade Republike Hrvatske.

II.

Zapošljavanje u državnoj službi moguće je iznimno, ukoliko nije moguće osigurati redovito obavljanje poslova preraspodjelom između postojećih službenika, sukladno planu prijema i osiguranim financijskim sredstvima, samo na:

– radna mjesta službenika koja ostanu upražnjena zbog prestanka službe,

– radna mjesta službenika radi zamjene odsutnih službenika.

III.

Redovito obavljanje poslova radnog mjesta namještenika, koja ostanu upražnjena zbog umirovljenja ili prestanka ugovora o radu, osigurat će se preraspodjelom poslova između postojećih namještenika.

U slučajevima u kojima se obavljanje poslova radnog mjesta namještenika ne može osigurati na način iz stavka 1. ove točke, njihovo obavljanje povjerit će se vanjskim pružateljima usluga u skladu s važećim propisima.

IV.

Zabrana se ne odnosi na zapošljavanje državnih službenika koji su neophodni za izvršavanje obveza preuzetih prema Europskoj uniji, sukladno planu prijema i osiguranim financijskim sredstvima.

Zabrana se ne odnosi na zapošljavanje namještenika u Uredu za opće poslove Hrvatskoga sabora i Vlade Republike Hrvatske.

V.

Zabrana se ne odnosi na postupke zapošljavanja na radna mjesta službenika koji su započeti do dana stupanja na snagu ove Odluke.

Postupci zapošljavanja na radna mjesta namještenika koji su u tijeku obustavit će se.

VI.

Danom stupanja na snagu ove Odluke prestaje važiti Odluka o zabrani novog zapošljavanja službenika i namještenika u tijelima državne uprave, stručnim službama i uredima Vlade Republike Hrvatske (»Narodne novine«, broj 153/2009).

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/377

Urbroj: 50301-04/12-14-2

Zagreb, 25. rujna 2014.

Predsjednik

Zoran Milanović, v. r.

Odluka, NN 114/2014-2169
## Odluka o osnovici za izračun iznosa zajamčene minimalne naknade

### NN 114/2014 (26.9.2014.), Odluka o osnovici za izračun iznosa zajamčene minimalne naknade

VLADA REPUBLIKE HRVATSKE

2172

Na temelju članka 27. stavka 1. Zakona o socijalnoj skrbi (»Narodne novine«, broj 157/2013), Vlada Republike Hrvatske je na sjednici održanoj 25. rujna 2014. godine donijela

ODLUKU

O OSNOVICI ZA IZRAČUN IZNOSA ZAJAMČENE MINIMALNE NAKNADE

I.

Osnovica na temelju koje se izračunava iznos zajamčene minimalne naknade iznosi 800,00 kuna.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/369

Urbroj: 50301-04/12-14-2

Zagreb, 25. rujna 2014.

Predsjednik

Zoran Milanović, v. r.

Odluka, NN 114/2014-2172
## Odluka o osnovici za izračun iznosa drugih prava iz sustava socijalne skrbi

### NN 114/2014 (26.9.2014.), Odluka o osnovici za izračun iznosa drugih prava iz sustava socijalne skrbi

VLADA REPUBLIKE HRVATSKE

2173

Na temelju članka 27. stavka 2. Zakona o socijalnoj skrbi (»Narodne novine«, broj 157/2013), Vlada Republike Hrvatske je na sjednici održanoj 25. rujna 2014. godine donijela

ODLUKU

O OSNOVICI ZA IZRAČUN IZNOSA DRUGIH PRAVA IZ SUSTAVA SOCIJALNE SKRBI

I.

Osnovica na temelju koje se izračunava iznos drugih prava iz sustava socijalne skrbi iznosi 500,00 kuna.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/370

Urbroj: 50301-04/12-14-2

Zagreb, 25. rujna 2014.

Predsjednik

Zoran Milanović, v. r.

Odluka, NN 114/2014-2173
## Odluka o donošenju Nacionalnog programa prikupljanja podataka o ribarstvu Republike Hrvatske za 2014. - 2016. godinu

### NN 114/2014 (26.9.2014.), Odluka o donošenju Nacionalnog programa prikupljanja podataka o ribarstvu Republike Hrvatske za 2014. - 2016. godinu

VLADA REPUBLIKE HRVATSKE

2175

Na temelju članka 5. stavka 5. Zakona o morskom ribarstvu (»Narodne novine«, br. 81/2013 i 14/2014) i članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s Uredbom Vijeća (EZ) br. 199/2008 od 25. veljače 2008. o uspostavi okvira Zajednice za prikupljanje, upravljanje i korištenje podataka u sektoru ribarstva i podršci za znanstveno savjetovanje vezano uz zajedničku ribarstvenu politiku (SL L 60, 5. 3. 2008.) i Uredbom Komisije (EZ) br. 665/2008 od 14. srpnja 2008. o utvrđivanju detaljnih pravila za primjenu Uredbe Vijeća (EZ) br. 199/2008 o uspostavi okvira Zajednice za prikupljanje, upravljanje i korištenje podataka u sektoru ribarstva i podršci za znanstveno savjetovanje vezano za zajedničku ribarstvenu politiku (SL L 186, 15. 7. 2008.), Vlada Republike Hrvatske je na sjednici održanoj 18. rujna 2014. godine donijela

[ODLUKU
O DONOŠENJU NACIONALNOG PROGRAMA PRIKUPLJANJA PODATAKA O RIBARSTVU REPUBLIKE HRVATSKE ZA 2014. – 2016. GODINU](dodatni/433133.pdf)

114 26.09.2014 Odluka o donošenju Nacionalnog programa prikupljanja podataka o ribarstvu Republike Hrvatske za 2014. - 2016. godinu

114 26.09.2014 Odluka o donošenju Nacionalnog programa prikupljanja podataka o ribarstvu Republike Hrvatske za 2014. - 2016. godinu

114 26.09.2014 Odluka o donošenju Nacionalnog programa prikupljanja podataka o ribarstvu Republike Hrvatske za 2014. - 2016. godinu

Odluka, NN 114/2014-2175
## Odluka o izmjeni i dopuni Odluke o osnivanju Lučke uprave Split

### NN 114/2014 (26.9.2014.), Odluka o izmjeni i dopuni Odluke o osnivanju Lučke uprave Split

VLADA REPUBLIKE HRVATSKE

2176

Na temelju članka 47. stavaka 1. i 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 25. rujna 2014. godine donijela

ODLUKU

O IZMJENI I DOPUNI ODLUKE O OSNIVANJU LUČKE UPRAVE SPLIT

I.

U Odluci o osnivanju Lučke uprave Split (»Narodne novine«, br. 45/97, 155/98 i 72/2011), u točki IV. podtočka 1. Bazen Gradska luka – kopneni dio, u stavku 2. riječi: »Dalje, granica ide prema sjeveru do spoja korijena Gata sv. Nikole i kamenog pločnika, te na sjever do spoja Obale Lazareta i Obale hrvatskog narodnog preporoda, a dalje obalom u smjeru juga do početne točke, odnosno lukobrana.« zamjenjuju se riječima: »Dalje, granica ide prema sjeveru do spoja korijena Gata sv. Nikole i kamenog pločnika, te na sjever do spoja Obale Lazareta i Obale hrvatskog narodnog preporoda. Odatle granica ide na zapad paralelno s obalom na udaljenosti 2.4 m od obale obuhvaćajući stare kamene bitve na zapadnoj strani malog mula. Dalje, obalom u smjeru juga do početne točke, odnosno lukobrana.«.

U stavku 4. iza broja: »13826« dodaje se zarez i riječi: »dio 13825 i dio 13827/1.«.

Iza stavka 4. dodaje se novi stavak 5. koji glasi:

»Dio k.č.br. 13825 i dio k.č.br. 13827/1 omeđen je spojnicama:

                                     Y                         X

TOČKA 1              6 374 220.24        4 819 258.1083

TOČKA 2              6 374 220.72        4 819 259.3469

TOČKA 3              6 374 222.77        4 819 263.9714

TOČKA 4              6 374 091.77       4 819 321.8678«.

Dosadašnji stavak 5. postaje stavak 6.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/365

Urbroj: 50301-05/18-14-2

Zagreb, 25. rujna 2014.

Predsjednik

Zoran Milanović, v. r.

114 26.09.2014 Odluka o izmjeni i dopuni Odluke o osnivanju Lučke uprave Split

Odluka, NN 114/2014-2176
## Odluka o izmjenama i dopunama Odluke o financiranju programa vijeća i predstavnika nacionalnih manjina u 2014. godini

### NN 114/2014 (26.9.2014.), Odluka o izmjenama i dopunama Odluke o financiranju programa vijeća i predstavnika nacionalnih manjina u 2014. godini

VLADA REPUBLIKE HRVATSKE

2177

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi s člankom 28. stavkom 2. Ustavnog zakona o pravima nacionalnih manjina (»Narodne novine«, br. 155/2002, 47/2010, 80/2010 i 93/2011), Vlada Republike Hrvatske je na sjednici održanoj 25. rujna 2014. godine donijela

ODLUKU

O IZMJENAMA I DOPUNAMA ODLUKE O FINANCIRANJU PROGRAMA VIJEĆA I PREDSTAVNIKA NACIONALNIH MANJINA U 2014. GODINI

I.

U Odluci o financiranju programa vijeća i predstavnika nacionalnih manjina u 2014. godini (»Narodne novine«, broj 72/2014) – u daljnjem tekstu: Odluka, u Prilogu koji je njen sastavni dio, u dijelu: »Popis vijeća nacionalnih manjina na području jedinica lokalne i područne (regionalne) samouprave obuhvaćenih ovom Odlukom«, iza riječi: »Hrvatska Dubica – za srpsku nacionalnu manjinu« riječi: »Majur – za srpsku nacionalnu manjinu« brišu se.

Iza riječi: »Slatina – za srpsku nacionalnu manjinu« dodaju se riječi: »Sopje – za srpsku nacionalnu manjinu«.

Iza riječi: »Pakrac – za srpsku nacionalnu manjinu« dodaju se riječi: »– za talijansku nacionalnu manjinu«.

Iza riječi: »Erdut« riječi: »– za mađarsku nacionalnu manjinu« brišu se.

II.

U dijelu Priloga Odluke: »Popis predstavnika nacionalnih manjina na području jedinica lokalne i područne (regionalne) samouprave obuhvaćenih ovom Odlukom«, iza riječi: »OSJEČKO-BARANJSKA ŽUPANIJA Gradovi:« dodaju se riječi:

»Beli Manastir

– za njemačku nacionalnu manjinu

– za romsku nacionalnu manjinu«.

Iza riječi: »Općine:« riječi: »Beli Manastir – za romsku nacionalnu manjinu« brišu se.

III.

U dijelu Priloga Odluke: »Podaci o broju vijeća i predstavnika nacionalnih manjina koji su obuhvaćeni ovom Odlukom«, u tabelarnom prikazu, iza riječi: »Mađarska nacionalna manjina« broj: »12« zamjenjuje se brojem: »11«, iza riječi: »Njemačka nacionalna manjina« broj: »1« zamjenjuje se brojem: »2«, iza riječi: »Talijanska nacionalna manjina« broj: »1« zamjenjuje se brojem: »2« i iza riječi: »UKUPNO« broj: »28« zamjenjuje se brojem: »29«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/371

Urbroj: 50301-04/04-14-2

Zagreb, 25. rujna 2014.

Predsjednik

Zoran Milanović, v. r.

Odluka, NN 114/2014-2177
## Pravilnik o izmjenama i dopunama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

### NN 114/2014 (26.9.2014.), Pravilnik o izmjenama i dopunama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

114 26.09.2014 Pravilnik o izmjenama i dopunama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

MINISTARSTVO TURIZMA

2183

Na temelju članka 21. stavka 5. Zakona o turističkim zajednicama i promicanju hrvatskog turizma (»Narodne novine« broj 152/08.) ministar turizma donosi

PRAVILNIK

O IZMJENAMA I DOPUNAMA PRAVILNIKA O POSEBNIM UVJETIMA KOJE MORAJU ISPUNJAVATI ZAPOSLENI U TURISTIČKOM UREDU TURISTIČKE ZAJEDNICE OPĆINE, GRADA, ŽUPANIJE I GLAVNOM UREDU HRVATSKE TURISTIČKE ZAJEDNICE

Članak 1.

U Pravilniku o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (»Narodne novine«, broj 42/14.), u članku 12. uvodna rečenica mijenja se i glasi:

»Radnik na složenijim rukovodećim poslovima (direktor unutar Glavnog ureda) u Glavnom uredu Hrvatske turističke zajednice mora ispunjavati sljedeće posebne uvjete:«.

Članak 2.

Iza članka 12. dodaje se članak 12.a., koji glasi:

»Radnik zaposlen na jednostavnijim rukovodećim poslovima (voditelj ureda, službe, odjela i sl.) u Glavnom uredu Hrvatske turističke zajednice mora ispunjavati sljedeće uvjete:

1. da ima završen preddiplomski sveučilišni studij (sveučilišni prvostupnik/ prvostupnica) ili stručni studij (stručni prvostupnik/prvostupnica) ili završen preddiplomski i diplomski sveučilišni studij ili integrirani preddiplomski i diplomski sveučilišni studij (magistar/magistra) ili specijalistički diplomski stručni studij (stručni specijalist/specijalistica);

2. da ima najmanje godinu dana radnog iskustva u struci;

3. da aktivno zna jedan i poznaje jedan svjetski jezik;

4. da ima položen stručni ispit za rad u turističkom uredu;

5. da poznaje rad na osobnom računalu.«

Članak 3.

U članku 13. točke 2. i 3. mijenjaju se i glase:

»2. da ima najmanje godinu dana radnog iskustva na poslovima u struci;

3. da poznaje jedan svjetski jezik (ukoliko sistematizacija radnog mjesta uključuje rada sa strankama);«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/19
rbroj: 529-05-14-1
Zagreb, 22. rujna 2014.

Ministar
Darko Lorencin, v. r.

Pravilnik, NN 114/2014-2183
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 115/2014 (29.9.2014.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

2185

Na temelju članka 89. Ustava Republike Hrvatska, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 26. rujna 2014. godine.

Klasa: 011-01/14-01/132

Urbroj: 71-05-03/1-14-2

Zagreb, 26. rujna 2014.

Predsjednik

Republike Hrvatske

Ivo Josipović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2014. do 15. siječnja 2015. i

– od 15. srpnja 2015. do 15. rujna 2015.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim onih pitanja koja prema Ustavu Republike Hrvatske može uređivati samo Hrvatski sabor i donošenja ili izmjena državnog proračuna te propisivanja poreza.

Članak 3.

Vlada Republike Hrvatske podnijet će Hrvatskom saboru izvješće o donošenju uredbe odmah nakon njezina donošenja, a na svaku sjednicu Hrvatskoga sabora izvješće o uredbama koje je na temelju ovlasti iz članka 1. ovoga Zakona donijela između dviju sjednica Hrvatskoga sabora, odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 121/13.) koje vrijede na dan stupanja na snagu ovoga Zakona ostaju na snazi, a najdulje do 31. prosinca 2014.

Iznimno od odredbe stavka 1. ovoga članka Uredba o dopuni Zakona o potpori poljoprivredi i ruralnom razvoju (»Narodne novine«, br. 107/14.) ostaje na snazi do 30. lipnja 2015.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 121/13.).

Članak 6.

Ovaj Zakon objavit će se u »Narodnim novinama«, a stupa na snagu 1. listopada 2014.

Klasa: 022-03/14-01/108

Zagreb, 26. rujna 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 115/2014-2185
## Pravilnik o izmjenama Pravilnika o provenijencijama svojti šumskog drveća

### NN 115/2014 (29.9.2014.), Pravilnik o izmjenama Pravilnika o provenijencijama svojti šumskog drveća

115 29.09.2014 Pravilnik o izmjenama Pravilnika o provenijencijama svojti šumskog drveća

MINISTARSTVO POLJOPRIVREDE

2186

Na temelju članka 19. stavka 2. Zakona o šumskom reprodukcijskom materijalu (»Narodne novine«, broj 75/2009, 61/2011, 56/2013 i 14/2014), ministar poljoprivrede donosi

PRAVILNIK

O IZMJENAMA PRAVILNIKA O PROVENIJENCIJAMA SVOJTI ŠUMSKOG DRVEĆA

Članak 1.

U Pravilniku o provenijencijama svojti šumskog drveća (»Narodne novine« broj 147/2011 i 96/2012) u Prilogu I ispod naslova »RAZDJELBA PROVENIJENCIJA ZA SVOJTE ŠUMSKOG DRVEĆA OD GOSPODARSKOG ZNAČAJA U REPUBLICI HRVATSKOJ« za svojtu: Quercus robur L. – hrast lužnjak, Smjernica za korištenje šumskoga reprodukcijskog materijala mijenja se i glasi:

»Korištenje šumskog reprodukcijskog materijala dozvoljeno je unutar jedne sjemenske oblasti, a preporuča se unutar jedne sjemenske zone.

U oblasti submediteranskih šuma, dozvoljeno je korištenje šumskoga reprodukcijskog materijala samo unutar sjemenske regije.«.

Članak 2.

Za svojtu: Fagus sylvatica L. – obična bukva, iza broja 3.4.1. riječi: »Sjemenska regija Istara« zamjenjuju se riječima: »Sjemenska regija Istra«.

Broj »3.5.3.« ispred riječi »Sjemenska regija Mosor – Biokovo« zamjenjuje se brojem »3.4.3.«.

Smjernica za korištenje šumskoga reprodukcijskog materijala mijenja se i glasi:

»Korištenje šumskog reprodukcijskog materijala dozvoljeno je unutar iste sjemenske oblasti, poštujući visinske pojaseve rasprostranjenosti svojte.«.

Članak 3.

Za svojtu: Fraxinus angustifolia Vahl – poljski jasen i Fraxinus excelsior L. – obični jasen, Smjernica za korištenje šumskoga reprodukcijskog materijala, Fraxinus angustifolia Vahl mijenja se i glasi:

»Korištenje šumskoga reprodukcijskog materijala dozvoljeno je unutar jedne sjemenske zone, a u slučaju višegodišnjeg izostanka uroda unutar sjemenske zone iznimno je, uz suglasnost Službenog tijela, dozvoljeno njegovo korištenje unutar sjemenske oblasti.«.

Članak 4.

Za svojtu: Alnus glutinosa (L.) Gaertn. – crna joha, Smjernice za korištenje šumskoga reprodukcijskog materijala mijenjaju se i glase:

»Korištenje šumskoga reprodukcijskog materijala dozvoljeno je unutar sjemenske zone, a šumski reprodukcijski materijal iz 1.1. Sjemenske zone Podravine i Podunavlja dozvoljeno je koristiti unutar sjemenske oblasti.«.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/14-01/56

Urbroj: 525-11/1059-14-1

Zagreb, 22. rujna 2014.

Ministar
Tihomir Jakovina, v. r.

Pravilnik, NN 115/2014-2186
## Popis biocidnih pripravaka kojima je dano odobrenje za stavljanje na tržište

### NN 115/2014 (29.9.2014.), Popis biocidnih pripravaka kojima je dano odobrenje za stavljanje na tržište

MINISTARSTVO ZDRAVLJA

2187

Na temelju članka 23. stavka 1. Zakona o biocidnim pripravcima (»Narodne novine«, broj 63/2007, 35/2008 i 56/2010) ministar zdravlja donosi

POPIS

BIOCIDNIH PRIPRAVAKA KOJIMA JE DANO ODOBRENJE ZA STAVLJANJE NA TRŽIŠTE

I.

Biocidni pripravci kojima je do 1. lipnja 2014. godine dano odobrenje za stavljanje na tržište Republike Hrvatske su:

**[**POPIS**](dodatni/433151.pdf)**

II.

Donošenjem ovoga Popisa prestaje važiti Popis biocidnih pripravaka kojima je dano odobrenje za stavljanje na tržište (»Narodne novine«, broj 62/2013).

Klasa: 011-02/14-02/78
Urbroj: 534-10-1-1-1/3-14-1
Zagreb, 15. rujna 2014.

Ministar
prim. Siniša Varga, dr. med. dent., v. r.

115 29.09.2014 Popis biocidnih pripravaka kojima je dano odobrenje za stavljanje na tržište

115 29.09.2014 Popis biocidnih pripravaka kojima je dano odobrenje za stavljanje na tržište

115 29.09.2014 Popis biocidnih pripravaka kojima je dano odobrenje za stavljanje na tržište

115 29.09.2014 Popis biocidnih pripravaka kojima je dano odobrenje za stavljanje na tržište

Ostalo, NN 115/2014-2187
## Odluka o imenovanju glavnog tajnika Ustavnog suda Republike Hrvatske

### NN 115/2014 (29.9.2014.), Odluka o imenovanju glavnog tajnika Ustavnog suda Republike Hrvatske

115 29.09.2014 Odluka o imenovanju glavnog tajnika Ustavnog suda Republike Hrvatske

USTAVNI SUD REPUBLIKE HRVATSKE

2188

Na temelju članka 71.d stavka 4. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14. i 83/14. – pročišćeni tekst) Ustavni sud Republike Hrvatske, na sjednici održanoj 23. rujna 2014., donio je

ODLUKU

O IMENOVANJU GLAVNOG TAJNIKA USTAVNOG SUDA REPUBLIKE HRVATSKE

I.

Prihvaća se mandatno izvješće glavnog tajnika Ustavnog suda Republike Hrvatske dr. sc. Teodora Antića za mandatno razdoblje 1. listopada 2010. – 30. rujna 2014.

II.

Dr. sc. Teodor Antić imenuje se na dužnost glavnog tajnika Ustavnog suda Republike Hrvatske u mandatnom razdoblju 1. listopada 2014. – 30. rujna 2018.

III.

Ova odluka objavit će se u »Narodnim novinama«.

Broj: Su-T-A-12/2014

Zagreb, 23. rujna 2014.

Predsjednica
prof. dr. sc. Jasna Omejec, v. r.

Odluka, NN 115/2014-2188
## Ispravak Pravilnika o mjerama za sprječavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

### NN 115/2014 (29.9.2014.), Ispravak Pravilnika o mjerama za sprječavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01)

DRŽAVNI ZAVOD ZA MJERITELJSTVO

2189

Nakon izvršenog uspoređivanja s izvornim tekstom utvrđena je pogreška u Pravilniku o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 01) koji je objavljen u »Narodnim novinama« broj 4. od 14. siječnja 2014. godine te se daje

ISPRAVAK

PRAVILNIKA O MJERAMA ZA SPREČAVANJE EMISIJE PLINOVITIH ONEČIŠĆIVAČA I ONEČIŠĆIVAČA U OBLIKU ČESTICA IZ MOTORA S UNUTRAŠNJIM IZGARANJEM KOJI SE UGRAĐUJU U NECESTOVNE POKRETNE STROJEVE TPV 401 (IZDANJE 01)

U članku 13. stavku 3. u prvom podstavku iza riječi »u stavku« umjesto broja »4.« treba stajati broj »5.«.

U dodatku I. u točki 3.7 umjesto riječi »točki 1.« trebaju stajati riječi »odlomku I.«.

U dodatku II. dopuni 2., iza točke 1. ispred riječi »Ciklus izgaranja« treba stajati broj »1.1«, a u tablici u točki 2.2 u pretposljednjem retku broj ‘100’ treba stajati u drugom umjesto u šestom stupcu.

U dodatku VII. dopuni 1., u tablici u točki 3.1. u prvom stupcu u petom retku umjesto riječi »hladnog motora s/bez« treba stajati »zagrijanog motora bez«, a u šestom retku umjesto riječi »s/bez regeneracije« treba stajati »s regeneracijom«.

U dodatku XI. u tablici u točki 1. u prvom stupcu riječ »(kW)« treba stajati u 11. umjesto u 10. retku., u tablici u točki 2.1. u prvom stupcu riječ«(kW)« treba stajati u 12. i 13. retku umjesto u 10. retku te u tablici u točki 2.5. u prvom stupcu u prvom retku umjesto riječi »s/bez« treba stajati »bez«.

U dodatku XIII. u točki 1.1.2. umjesto riječi »Kao alternativa točki 1.1.2« trebaju stajati riječi »Kao alternativa točki 1.1.1«.

Klasa: 011-02/14-01/10

Urbroj: 558-04-01/1-14-1

Zagreb, 22. rujna 2014.

Zamjenik ravnatelja

mr. sc. Božidar Ljubić, dipl. ing., v. r.

Ostalo, NN 115/2014-2189
## Odluka o zatvaranju za promet postojećih željezničko-cestovnih prijelaza

### NN 116/2014 (30.9.2014.), Odluka o zatvaranju za promet postojećih željezničko-cestovnih prijelaza

MINISTARSTVO POMORSTVA, PROMETA I INFRASTRUKTURE

2195

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13), a u svezi s člankom 22. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine«, broj 121/09 i 123/12) ministar pomorstva, prometa i infrastrukture donosi

ODLUKU

O ZATVARANJU ZA PROMET POSTOJEĆIH ŽELJEZNIČKO-CESTOVNIH PRIJELAZA

I.

Ukidaju se postojeći željezničko-cestovni prijelazi:

– u km 2+510 na željezničkoj pruzi M303 Striz/Vrpolje – Sl. Šamac – Dg

i

– u km 13+862 na željezničkoj pruzi M303 Striz/Vrpolje – Sl. Šamac – Dg.

II.

Ova Odluka stupa na snagu danom objave u »Narodnim novinama«.

Klasa: 341-01/14-01/82

Urbroj: 530-08-1-2-2-14-2

Zagreb, 22. rujna 2014.

Ministar

dr. sc. Siniša Hajdaš Dončić, v. r.

Odluka, NN 116/2014-2195
## Odluka o imenovanju sutkinje Općinskog suda u Zaprešiću

### NN 116/2014 (30.9.2014.), Odluka o imenovanju sutkinje Općinskog suda u Zaprešiću

116 30.09.2014 Odluka o imenovanju sutkinje Općinskog suda u Zaprešiću

DRŽAVNO SUDBENO VIJEĆE

2196

Na temelju članka 56. stavka 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće u sastavu Ranko Marijan, mr. sc. Dražen Jakovina, dr. sc. Marin Mrčela, Tihana Cišper, Mijo Galiot, Marko Rašo, Marko Pribisalić i prof. dr. sc. Alan Uzelac, na 112 . sjednici, održanoj 11. rujna 2014. donijelo je

ODLUKU

O IMENOVANJU SUTKINJE

Za sutkinju Općinskog suda u Zaprešiću imenuje se

IVANA ŠEPAROVIĆ BRADVICA, viša sudska savjetnica u Županijskom sudu u Zagrebu.

Imenovana kandidatkinja stupit će na dužnost 1. siječnja 2015.

Broj: IS-10/14
Zagreb, 11. rujna 2014.

Predsjednik
Državnog sudbenog vijeća
Ranko Marijan, v. r.

Odluka, NN 116/2014-2196
## Odluka o izmjenama i dopunama Odluke o provedbi Provedbene uredbe Komisije (EU) br. 680/2014 o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013

### NN 116/2014 (30.9.2014.), Odluka o izmjenama i dopunama Odluke o provedbi Provedbene uredbe Komisije (EU) br. 680/2014 o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013

HRVATSKA NARODNA BANKA

2197

Na temelju članka 17. Provedbene uredbe Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL, L 191, 28. 6. 2014.), članka 11. stavka 1. i stavka 3. te članka 101. stavka 2. točke 7. i članka 290. točke 4. Zakona o kreditnim institucijama (»Narodne novine«, br. 159/2013.) i članka 43. stavka 2. točke 9. i članka 77. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

[ODLUKU
O IZMJENAMA I DOPUNAMA ODLUKE O PROVEDBI PROVEDBENE UREDBE
KOMISIJE (EU) BR. 680/2014 O UTVRĐIVANJU PROVEDBENIH TEHNIČKIH STANDARDA
O NADZORNOM IZVJEŠĆIVANJU INSTITUCIJA U SKLADU S UREDBOM (EU) BR.
575/2013](dodatni/433162.pdf)

116 30.09.2014 Odluka o izmjenama i dopunama Odluke o provedbi Provedbene uredbe Komisije (EU) br. 680/2014 o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013

116 30.09.2014 Odluka o izmjenama i dopunama Odluke o provedbi Provedbene uredbe Komisije (EU) br. 680/2014 o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013

116 30.09.2014 Odluka o izmjenama i dopunama Odluke o provedbi Provedbene uredbe Komisije (EU) br. 680/2014 o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013

Odluka, NN 116/2014-2197
## Odluka o zatvaranju Specijalne misije Republike Hrvatske u Republici Iraku, sa sjedištem u Bagdadu

### NN 117/2014 (1.10.2014.), Odluka o zatvaranju Specijalne misije Republike Hrvatske u Republici Iraku, sa sjedištem u Bagdadu

PREDSJEDNIK REPUBLIKE HRVATSKE

2198

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 10. stavka 5. i članka 17. Zakona o vanjskim poslovima (»Narodne novine«, broj 48/96, 72/13 i 127/13), točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/14-05/03, urbroj: 50301-21/21-14-5 od 17. rujna 2014., donosim

ODLUKU

O ZATVARANJU SPECIJALNE MISIJE REPUBLIKE HRVATSKE U REPUBLICI IRAKU, SA SJEDIŠTEM U BAGDADU

Zatvara se Specijalna misija Republike Hrvatske u Republici Iraku, sa sjedištem u Bagdadu.

Ova Odluka stupa na snagu danom donošenja.

Klasa: 018-07/14-01/06

Urbroj: 71-05-03/1-14-2

Zagreb, 26. rujna 2014.

Predsjednik

Republike Hrvatske

Ivo Josipović, v. r.

Odluka, NN 117/2014-2198
## Odluka o osnivanju Veleposlanstva Republike Hrvatske u Republici Iraku, sa sjedištem u Bagdadu

### NN 117/2014 (1.10.2014.), Odluka o osnivanju Veleposlanstva Republike Hrvatske u Republici Iraku, sa sjedištem u Bagdadu

PREDSJEDNIK REPUBLIKE HRVATSKE

2199

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 10. stavka 5. i članka 17. Zakona o vanjskim poslovima (»Narodne novine«, broj 48/96, 72/13 i 127/13), točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/14-05/02, urbroj: 50301-21/21-14-5 od 17. rujna 2014., donosim

ODLUKU

O OSNIVANJU VELEPOSLANSTVA REPUBLIKE HRVATSKE U REPUBLICI IRAKU, SA SJEDIŠTEM U BAGDADU

Osniva se Veleposlanstvo Republike Hrvatske u Republici Iraku, sa sjedištem u Bagdadu, na čelu s izvanrednim i opunomoćenim veleposlanikom.

Ova Odluka stupa na snagu danom donošenja.

Klasa: 018-07/14-01/07

Urbroj: 71-05-03/1-14-2

Zagreb, 26. rujna 2014.

Predsjednik

Republike Hrvatske

Ivo Josipović, v. r.

Odluka, NN 117/2014-2199
## Odluka o razrješenju savjetnice predsjednika Repub­like Hrvatske za vanjske poslove

### NN 117/2014 (1.10.2014.), Odluka o razrješenju savjetnice predsjednika Repub­like Hrvatske za vanjske poslove

PREDSJEDNIK REPUBLIKE HRVATSKE

2200

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 –

Odluka Ustavnog suda Republike Hrvatske), članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05, 30/10 i 107/11) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU SAVJETNICE PREDSJEDNIKA REPUBLIKE HRVATSKE ZA VANJSKE POSLOVE

Veleposlanica ROMANA VLAHUTIN razrješuje se dužnosti savjetnice predsjednika Republike Hrvatske za vanjske poslove radi odlaska na novu dužnost.

Ova Odluka stupa na snagu 30. rujna 2014. godine.

Klasa: 080-02/14-01/01

Urbroj: 71-05-03/1-14-1

Zagreb, 26. rujna 2014.

Predsjednik

Republike Hrvatske

Ivo Josipović, v. r.

Odluka, NN 117/2014-2200
## Rješenje o razrješenju dijela članova Upravnog odbora Fonda za obnovu i razvoj Grada Vukovara

### NN 117/2014 (1.10.2014.), Rješenje o razrješenju dijela članova Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

2201

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/2001, 90/2005, 80/2008, 38/2009 i 148/2013), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA FONDA ZA OBNOVU I RAZVOJ GRADA VUKOVARA

Razrješuju se dužnosti članovi Upravnog odbora Fonda za obnovu i razvoj Grada Vukovara:

– ŽELJKO SABO

– ŽELJKO PINJUH.

Klasa: 080-02/14-02/217

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2201
## Rješenje o imenovanju dijela članova Upravnog odbora Fonda za obnovu i razvoj Grada Vukovara

### NN 117/2014 (1.10.2014.), Rješenje o imenovanju dijela članova Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

2202

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/2001, 90/2005, 80/2008, 38/2009 i 148/2013), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O IMENOVANJU DIJELA ČLANOVA UPRAVNOG ODBORA FONDA ZA OBNOVU I RAZVOJ GRADA VUKOVARA

Za članove Upravnog odbora Fonda za obnovu i razvoj Grada Vukovara, imenuju se:

– IVAN PENAVA, gradonačelnik Grada Vukovara, po položaju

– PREDRAG MATIĆ.

Klasa: 080-02/14-01/286

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Ostalo, NN 117/2014-2202
## Rješenje o razrješenju zamjenice supredsjedateljice i člana Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 117/2014 (1.10.2014.), Rješenje o razrješenju zamjenice supredsjedateljice i člana Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

2203

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/2005), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU ZAMJENICE SUPREDSJEDATELJICE I ČLANA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

1. Razrješuje se IVANA GORANIĆ dužnosti zamjenice supredsjedateljice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

2. Razrješuje se MILAN BOŠNJAK dužnosti člana Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

Klasa: 080-02/14-02/218

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2203
## Rješenje o imenovanju zamjenika supredsjedateljice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 117/2014 (1.10.2014.), Rješenje o imenovanju zamjenika supredsjedateljice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

2204

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/2005), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O IMENOVANJU ZAMJENIKA SUPREDSJEDATELJICE MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Imenuje se MILAN BOŠNJAK zamjenikom supredsjedateljice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

Klasa: 080-02/14-01/287

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2204
## Rješenje o razrješenju sanacijskog upravitelja Opće bolnice "Dr. Ivo Pedišić" Sisak

### NN 117/2014 (1.10.2014.), Rješenje o razrješenju sanacijskog upravitelja Opće bolnice "Dr. Ivo Pedišić" Sisak

VLADA REPUBLIKE HRVATSKE

2205

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE »DR. IVO PEDIŠIĆ« SISAK

Razrješuje se DAMIR PAHIĆ, dr. med., dužnosti sanacijskog upravitelja Opće bolnice »Dr. Ivo Pedišić« Sisak, s danom 30. rujna 2014. godine, na osobni zahtjev.

Klasa: 080-02/14-02/222

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2205
## Rješenje o razrješenju sanacijskog upravitelja Opće bolnice Bjelovar

### NN 117/2014 (1.10.2014.), Rješenje o razrješenju sanacijskog upravitelja Opće bolnice Bjelovar

VLADA REPUBLIKE HRVATSKE

2206

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE BJELOVAR

Razrješuje se prim. dr. sc. STJEPAN GRABOVAC, dr. med., dužnosti sanacijskog upravitelja Opće bolnice Bjelovar.

Klasa: 080-02/14-02/221

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2206
## Rješenje o razrješenju predsjednika Sanacijskog vijeća Kliničkog bolničkog centra Split

### NN 117/2014 (1.10.2014.), Rješenje o razrješenju predsjednika Sanacijskog vijeća Kliničkog bolničkog centra Split

VLADA REPUBLIKE HRVATSKE

2207

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU PREDSJEDNIKA SANACIJSKOG VIJEĆA KLINIČKOG BOLNIČKOG CENTRA SPLIT

Razrješuje se VELIBOR DRAKULIĆ, dr. med., dužnosti predsjednika Sanacijskog vijeća Kliničkog bolničkog centra Split.

Klasa: 080-02/14-02/223

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2207
## Rješenje o imenovanju predsjednika Sanacijskog vijeća Kliničkog bolničkog centra Split

### NN 117/2014 (1.10.2014.), Rješenje o imenovanju predsjednika Sanacijskog vijeća Kliničkog bolničkog centra Split

VLADA REPUBLIKE HRVATSKE

2208

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O IMENOVANJU PREDSJEDNIKA SANACIJSKOG VIJEĆA KLINIČKOG BOLNIČKOG CENTRA SPLIT

Imenuje se DUŠAN MANDAC predsjednikom Sanacijskog vijeća Kliničkog bolničkog centra Split.

Klasa: 080-02/14-01/292

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

Rješenje, NN 117/2014-2208
## Rješenje o razrješenju predsjednice i člana Sanacijskog vijeća Opće bolnice "Dr. Josip Benčević" Slavonski Brod

### NN 117/2014 (1.10.2014.), Rješenje o razrješenju predsjednice i člana Sanacijskog vijeća Opće bolnice "Dr. Josip Benčević" Slavonski Brod

VLADA REPUBLIKE HRVATSKE

2209

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O RAZRJEŠENJU PREDSJEDNICE I ČLANA SANACIJSKOG VIJEĆA OPĆE BOLNICE »DR. JOSIP BENČEVIĆ« SLAVONSKI BROD

1. Razrješuje se JASMINKA HLUPIĆ, dr. med., dužnosti predsjednice Sanacijskog vijeća Opće bolnice »Dr. Josip Benčević« Slavonski Brod.

2. Razrješuje se MATIJA JURJEVIĆ, dr. med., dužnosti člana Sanacijskog vijeća Opće bolnice »Dr. Josip Benčević« Slavonski Brod.

Klasa: 080-02/14-02/224

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

117 01.10.2014 Rješenje o razrješenju predsjednice i člana Sanacijskog vijeća Opće bolnice "Dr. Josip Benčević" Slavonski Brod

Rješenje, NN 117/2014-2209
## Rješenje o imenovanju predsjednika i članice Sanacijskog vijeća Opće bolnice "Dr. Josip Benčević" Slavonski Brod

### NN 117/2014 (1.10.2014.), Rješenje o imenovanju predsjednika i članice Sanacijskog vijeća Opće bolnice "Dr. Josip Benčević" Slavonski Brod

VLADA REPUBLIKE HRVATSKE

2210

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 25. rujna 2014. godine donijela

RJEŠENJE

O IMENOVANJU PREDSJEDNIKA I ČLANICE SANACIJSKOG VIJEĆA OPĆE BOLNICE »DR. JOSIP BENČEVIĆ« SLAVONSKI BROD

1. Imenuje se prof. dr. sc. RATKO MATIJEVIĆ, dr. med., predsjednikom Sanacijskog vijeća Opće bolnice »Dr. Josip Benčević« Slavonski Brod.

2. Imenuje se LIDIJA TOMIČEVIĆ, dr. med., članicom Sanacijskog vijeća Opće bolnice »Dr. Josip Benčević« Slavonski Brod.

Klasa: 080-02/14-01/293

Urbroj: 5030115/1-14-02

Zagreb, 25. rujna 2014.

Predsjednik

Zoran Milanović, v. r.

117 01.10.2014 Rješenje o imenovanju predsjednika i članice Sanacijskog vijeća Opće bolnice "Dr. Josip Benčević" Slavonski Brod

Rješenje, NN 117/2014-2210